CELEX: 32017D2408
Language: bg
Date: 2017-12-18 00:00:00
Title: Решение за изпълнение (ЕС) 2017/2408 на Съвета от 18 декември 2017 година за предоставяне на разрешение на Република Латвия да прилага специална мярка за дерогация от член 287 от Директива 2006/112/ЕО относно общата система на данъка върху добавената стойност

21.12.2017   
            
            
               BG
            
            
               Официален вестник на Европейския съюз
            
            
               L 342/8
            
         РЕШЕНИЕ ЗА ИЗПЪЛНЕНИЕ (ЕС) 2017/2408 НА СЪВЕТА
   от 18 декември 2017 година
   за предоставяне на разрешение на Република Латвия да прилага специална мярка за дерогация от член 287 от Директива 2006/112/ЕО относно общата система на данъка върху добавената стойност
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395 от нея,
   като взе предвид предложението на Европейската комисия,
   като има предвид, че:
   
               (1)
            
            
               По силата на член 287, точка 10 от Директива 2006/112/ЕО Латвия може да освободи от данък върху добавената стойност (ДДС) данъчно задължените лица, чийто годишен оборот не надвишава равностойността в национална валута на 17 200 EUR по обменния курс в деня на присъединяването на страната към ЕС.
            
         
               (2)
            
            
               С Решение за изпълнение 2010/584/ЕС на Съвета (2) на Латвия бе разрешено да освободи от ДДС чрез мярка за дерогация данъчно задължените лица, чийто годишен оборот не надвишава 50 000 EUR, до 31 декември 2013 г. Срокът на действие на тази мярка бе удължен с Решение за изпълнение 2014/796/ЕС на Съвета (3) до 31 декември 2017 г.
            
         
               (3)
            
            
               С писмо, заведено в Комисията на 3 юли 2017 г., Латвия поиска разрешение да приложи специална мярка за продължаване на дерогацията от член 287 от Директива 2006/112/ЕО и за намаляване на прага за освобождаване на 40 000 EUR („специална мярка“).
            
         
               (4)
            
            
               В съответствие с член 395, параграф 2 от Директива 2006/112/ЕО Комисията информира с писмо от 13 септември 2017 г. останалите държави членки за отправеното от Латвия искане. С писмо от 14 септември 2017 г. Комисията уведоми Латвия, че разполага с пълната информация, необходима за разглеждане на искането.
            
         
               (5)
            
            
               Тъй като специалната мярка ще доведе до ограничаване на свързаните с ДДС задължения за малките предприятия, на Латвия следва да се разреши да я прилага за ограничен срок, до 31 декември 2020 г. Данъчно задължените лица следва да запазят правото си да изберат общия режим на ДДС.
            
         
               (6)
            
            
               Съгласно предоставената от Латвия информация специалната мярка ще има незначително въздействие върху общия размер на приходите от данъка, събирани на етапа на крайното потребление.
            
         
               (7)
            
            
               Тъй като членове 281 — 294 от Директива 2006/112/ЕО относно специалния режим за малките предприятия са в процес на преразглеждане, възможно е директивата за изменение на тези разпоредби да влезе в сила до 31 декември 2020 г.
            
         
               (8)
            
            
               Специалната мярка няма отражение върху собствените ресурси на Съюза, набирани от данъка върху добавената стойност, тъй като Латвия ще изчисли съответната компенсация по реда на член 6 от Регламент (ЕИО, Евратом) № 1553/89 на Съвета (4),
            
         ПРИЕ НАСТОЯЩОТО РЕШЕНИЕ:
   Член 1
   Чрез дерогация от член 287, точка 10 от Директива 2006/112/ЕО на Република Латвия се разрешава да освободи от ДДС данъчно задължените лица, чийто годишен оборот не надвишава 40 000 EUR.
   Член 2
   Настоящото решение поражда действие в деня на уведомяването за него.
   Настоящото решение се прилага от 1 януари 2018 г. до настъпването на по-ранната от следните две дати: 31 декември 2020 г. или датата на влизане в сила на директива за изменение на членове 281 — 294 от Директива 2006/112/ЕО.
   Член 3
   Адресат на настоящото решение е Република Латвия.
   
      Съставено в Брюксел на 18 декември 2017 година.
      
         
            За Съвета
         
         
            Председател
         
         K. SIMSON
      
   
   
      (1)  ОВ L 347, 11.12.2006 г., стр. 1.
   
      (2)  Решение за изпълнение 2010/584/ЕС на Съвета от 27 септември 2010 г. за даване на разрешение на Република Латвия да прилага мярка за дерогация от член 287 от Директива 2006/112/ЕО относно общата система на данъка върху добавената стойност (ОВ L 256, 30.9.2010 г., стр. 29).
   
      (3)  Решение за изпълнение 2014/796/ЕС на Съвета от 7 ноември 2014 г. за даване на разрешение на Република Латвия да прилага мярка за дерогация от член 287 от Директива 2006/112/ЕО относно общата система на данъка върху добавената стойност (ОВ L 330, 15.11.2014 г., стр. 46).
   
      (4)  Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (ОВ L 155, 7.6.1989 г., стр. 9).